**Ministru kabineta noteikumu projekta “Grozījumi Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir atbilstoši Izglītības likuma pārejas noteikumu 60. punktam, kas nosaka, ka termins “internātskola” no Izglītības likuma tiks izslēgts ar 2019. gada 1. augustu, veikt grozījumus Ministru kabineta 2016. gada 15. jūlija noteikumu Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – noteikumi Nr. 477) terminoloģijā. Projekta spēkā stāšanās laiks ir 2019. gada 1. augusts.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – Projekts) izstrādāts, pamatojoties uz Izglītības likuma 14. panta 17. punktu, un 59. panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Vispārējās izglītības likuma 51. panta otrajai un ceturtajai daļai speciālās internātskolas tiek izslēgtas no izglītības iestāžu tipoloģijas, speciālajā izglītībā kā izglītības iestāžu tipam paliekot speciālās izglītības iestādei, kurai var tikt piešķirts speciālās izglītības attīstības centra statuss. Līdztekus Izglītības likuma pārejas noteikumu 60. punkts nosaka, ka termins “internātskola” no Izglītības likuma tiks izslēgts ar 2019. gada 1. augustu. Vienlaikus izglītības iestādes, kas līdz šim tikušas klasificētas kā speciālās internātskolas, saglabās speciālās izglītības iestādes tipu, nodrošinot arī internāta pakalpojumus. Speciālās skolu, kas nodrošinās internāta pakalpojumus, uzturēšanas izdevumu, pedagogu darba samaksas un valsts sociālās apdrošināšanas obligāto iemaksu finansēšana tiks turpināta no valsts budžeta mērķdotācijas saskaņā ar noteikumiem Nr. 477. Minēto iemeslu dēļ Projektā paredzēts terminu “speciālā internātskola” aizstāt ar vārdiem “speciālā izglītības iestāde, kas nodrošina internāta pakalpojumus,”.Projekta 1.1. apakšpunkts nosaka, ka tiek mainīts, uz kādu Izglītības likuma pantu pamata noteikumi Nr. 477 ir izdoti, svītrojot “17. panta trešās daļas 13. punktu”. Attiecīgi Projekts paredz svītrot noteikumu Nr. 477 7. punktu. Minētie grozījumu paredzēti, lai novērstu to, ka noteikumi Nr. 477 formāli dublē citus Ministru kabineta noteikumus. Ministru kabineta 2012.gada 13.marta noteikumi Nr.172 "Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem", nosaka uztura normas pirmsskolas izglītības programmas īstenojošo izglītības iestāžu izglītojamiem, vispārējās pamatizglītības, vispārējās vidējās izglītības, tai skaitā speciālo izglītības iestāžu izglītojamiem, jo speciālā izglītība ir vispārējās izglītības īpašais veids. Savukārt Ministru kabineta 2010.gada 28.decembra noteikumi Nr.1206 “Kārtība, kādā aprēķina, piešķir un izlieto valsts budžetā paredzētos līdzekļus pašvaldībām pamatizglītības iestādes skolēnu ēdināšanai” (izdoti saskaņā ar Bērnu tiesību aizsardzības likuma 61.panta 7.punktu) nosaka kārtību un apmēru, kādā valsts piešķir finansējumu 1. - 4. klases skolēnu ēdināšanai, tai skaitā speciālās izglītības klasēs. Savukārt pašvaldības, atbilstoši savām finansiālajām iespējām, nodrošina pirmskolas izglītojamo ēdināšanu un skolēnu ēdināšanu posmā 5. – 12. klase. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz 49 pašvaldību speciālajām skolām, kas nodrošina internāta pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums uz tautsaimniecību ietekmi neatstās. Sabiedrības grupām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 2019. gada 18. jūnijā Ministru kabinetā apstiprināti “Grozījumi Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi””, kuros cita starpā termins “internātskola” aizstāts ar vārdiem “speciālā izglītības iestāde, kas nodrošina internāta pakalpojumus”.Valsts sekretāru sanāksmē 2019. gada 23. maijā izsludināts Ministru kabineta noteikumu projekts “Grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs””, kurš paredz izslēgt terminu “internātskola”.Izglītības un zinātnes ministrija plāno izstrādāt grozījumus šādos noteikumos, kas tiks virzīti izskatīšanai Ministru kabinetā,:1.Grozījumi Ministru kabineta 2017. gada 22. augusta noteikumos Nr. 486 “Noteikumi par oficiālās statistikas veidlapu paraugiem izglītības jomā”;2. Grozījumi Ministru kabineta 2016. gada 19. janvāra noteikumos Nr. 41 “Kārtība, kādā valsts un pašvaldības finansē mācību līdzekļu iegādi izglītības iestādēm”;3. Grozījumi Ministru kabineta 2015. gada 13. oktobra noteikumos Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”;4. Grozījumi Ministru kabineta 2014. gada 12. augusta noteikumos Nr. 468 “Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem”;5. Grozījumi Ministru kabineta 2018. gada 21. novembra noteikumos Nr. 716 “Noteikumi par valsts pirmsskolas izglītības vadlīnijām un pirmsskolas izglītības programmu paraugiem”.Izglītības un zinātnes ministrija ir nosūtījusi vēstules ar lūgumu nodrošināt attiecīgu grozījumu izdarīšanu šādos normatīvajos aktos:* Ekonomikas ministrijai:

1) Ministru kabineta 2015. gada 16. jūnija noteikumi Nr. 310 “Noteikumi par Latvijas būvnormatīvu LBN 231-15 “Dzīvojamo un publisko ēku apkure un ventilācija””;2) Ministru kabineta 2015. gada 30. jūnija noteikumi Nr. 331 “Noteikumi par Latvijas būvnormatīvu LBN 208-15 “Publiskas būves””;3) Ministru kabineta 2015. gada 30. jūnija noteikumi Nr. 332 “Noteikumi par Latvijas būvnormatīvu LBN 221-15 “Ēku iekšējais ūdensvads un kanalizācija””;* Finanšu ministrijai:

1) Ministru kabineta 2018. gada 17. jūlija noteikumi Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas”;2) Ministru kabineta 2016. gada 28. jūnija noteikumi Nr. 418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem”;3) Ministru kabineta 2013. gada 29. janvāra noteikumi Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību”;4) Ministru kabineta 2012. gada 31. jūlija noteikumi Nr. 523 “Noteikumi par budžeta pieprasījumu izstrādāšanas un iesniegšanas pamatprincipiem”;* Kultūras ministrijai:

1) Ministru kabineta 2018. gada 24. aprīļa noteikumi Nr. 250 “Rundāles pils muzeja publisko maksas pakalpojumu cenrādis”;2) Ministru kabineta 2017. gada 27. jūnija noteikumi Nr. 360 “Rīgas vēstures un kuģniecības muzeja publisko maksas pakalpojumu cenrādis”;3) Ministru kabineta 2017. gada 6. jūnija noteikumi Nr. 308 “Latvijas Dabas muzeja maksas pakalpojumu cenrādis”;4) Ministru kabineta 2016. gada 26. aprīļa noteikumi Nr. 251 “Latvijas Nacionālās bibliotēkas publisko maksas pakalpojumu cenrādis”;5) Ministru kabineta 2015. gada 22. decembra noteikumi Nr. 790 “Memoriālo muzeju apvienības publisko maksas pakalpojumu cenrādis”;6) Ministru kabineta 2015. gada 29. septembra noteikumi Nr. 549 “Latvijas Etnogrāfiskā brīvdabas muzeja publisko maksas pakalpojumu cenrādis”;7) Ministru kabineta 2015. gada 15. septembra noteikumi Nr. 523 “Rakstniecības un mūzikas muzeja publisko maksas pakalpojumu cenrādis”;8) Ministru kabineta 2013. gada 1. oktobra noteikumi Nr. 1029 “Īpaši aizsargājamā kultūras pieminekļa – Turaidas muzejrezervāta − publisko maksas pakalpojumu cenrādis”;9) Ministru kabineta 2013. gada 1. oktobra noteikumi Nr. 1016 “Latvijas Nacionālā vēstures muzeja publisko maksas pakalpojumu cenrādis”;* Vides aizsardzības un reģionālās attīstības ministrijai: Ministru kabineta 2013. gada 16. jūlija noteikumi Nr. 406 “Dabas aizsardzības pārvaldes publisko maksas pakalpojumu cenrādis”;
* Veselības ministrijai:

1) Ministru kabineta 2018. gada 18. decembra noteikumi Nr. 851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem”;2) Ministru kabineta 2018. gada 24. jūlija noteikumi Nr. 447 “Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība”;3) Ministru kabineta 2012. gada 13. marta noteikumi Nr. 172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;4) Ministru kabineta 2010. gada 23. marta noteikumi Nr. 277 “Kārtība, kādā nodrošināma izglītojamo profilaktiskā veselības aprūpe un pirmās palīdzības pieejamība izglītības iestādēs”;5) Ministru kabineta 2006. gada 4. aprīļa noteikumi Nr. 265 “Medicīnisko dokumentu lietvedības kārtība”;6) Ministru kabineta 2000. gada 26. septembra noteikumi Nr. 330 “Vakcinācijas noteikumi”;* Iekšlietu ministrijai: Ministru kabineta 2013. gada 17. septembra noteikumos Nr. 885 “Valsts ugunsdzēsības un glābšanas dienesta maksas pakalpojumu cenrādis”.

Līdz 21.06.2019. Finanšu ministrija un Vides aizsardzības un reģionālās attīstības ministrija ir sniegušas informāciju par plānotajām darbībām saistībā ar nepieciešamajiem grozījumiem to kompetencē esošajos Ministru kabineta noteikumos. |
| 2. | Atbildīgā institūcija | Izglītības un zinātnes ministrija, Ekonomikas ministrija, Finanšu ministrija, Kultūras ministrija, Vides aizsardzības un reģionālās attīstības ministrija, Veselības ministrija, Iekšlietu ministrija. |
| 3. | Cita informācija | Izglītības likuma pārejas noteikumu 60. punkts nosaka, ka termins “internātskola” no Izglītības likuma tiks izslēgts ar 2019. gada 1. augustu. Ja pēc minētā datuma izmaiņas nebūs veiktas visos iepriekš minētajos Ministru kabineta noteikumos, tad, pielietojot minētos Ministru kabineta noteikumus, jāvadās pēc augstāka tiesiskā regulējuma, t.i. Izglītības likuma.Ņemot vērā, ka noteikumi Nr. 477 nosaka speciālo izglītības iestāžu finansēšanas kārtību, lai neradītu sociālo spriedzi pašvaldībās un speciālās izglītības iestādēs, Projektu paredzēts virzīt apstiprināšanai Ministru kabinetā nesaistīti ar grozījumu veikšanu pārējos Ministru kabineta noteikumos. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts ministrijas mājaslapā |
| 2. | Sabiedrības līdzdalība projekta izstrādē | Nav, jo Projekts paredz tehniskus grozījumus |
| 3. | Sabiedrības līdzdalības rezultāti | Nav, jo Projekts paredz tehniskus grozījumus |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem un jaunas institūcijas nav nepieciešams veidot. |
| 3. | Cita informācija | Nav |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

27.06.2019.

Jansone 67047973

modra.jansone@izm.gov.lv